**Петак 20. 3. 2020.**

**Физичко и здравствено васпитање:**

**Данас почиње пролеће!**

Почнимо га песмом! Запевај и заиграј! Размрдај тело! Можеш са укућанима уз музику да одиграш игру:

„ Забрањени покрет“.

Окупи укућане.

Пусти песму [Пролеће- Хор Колибри](https://youtu.be/BOYfetmbhUk)

Док музика траје ти правиш покрете у ритму, а остали стоје наспрам тебе и понављају покрете које изводиш. Понављају покрете све осим једног који им покажеш и кажеш да је „забрањен.“ У заносу музике прави разне покрете, када направиш „забрањени“ покрет, прати ко се збунио и поновио. Он/она испада из игре. Победник/победница води игру и задаје нови „забрањени“ покрет. Ако су противници јаки и никако не можеш да их збуниш, додај још један или два „забрањена“ покрета. То ће отежати игру.

Уживајте у игри док се не уморите!

**Српски језик:**

**Глаголи**

Данас ћеш упознати нову врсту речи- глаголе.

1. Припреми свеску, оловку и дрвене боје.

2. Отвори дигитални уџбеник „ Дар речи“ на страну 73.

3. Прочитај и реши загонетку.

4. Одговори на питања која су испод загонетке.

5. Кликни на иконицу и уради интерактивни задатак.

6. Уради и други интерактивни задатак.

7. Прочитај објашњење где пише шта су то глаголи. Није ти баш најјасније?

8. Пређи на страну 74. и кликни на иконицу на којој су три тачкице и отвори поља испод речи : радња, стање, збивање. Проучи слике, прочитај реченице и погледај примере глагола који означавају радњу стање и збивање.

9. Запиши и нацртај у свесци:



**Глаголи су врста речи. Означавају радњу, стање или збивање.**

10. Покушај да запамтиш шта су глаголи.

11. Уради интерактивни задатак кликом на иконицу на 75.страни.

12. Провери да ли си разумео/разумела шта су глаголи тако што ћеш урадити задатке у Радној свесци на страни 47 и 48.

Уз помоћ решења на крају радне свеске провери тачност одговора. Ако је све тачно, упиши плаву петицу!

Ако си негде погрешио/ погрешила, размисли и исправи грешку.

**Математика:**

**Дељење бројевим 3 и 4**

1. Уради интерактивни задатак у дигиталном уџбенику кликом на иконицу на дну стране уз одељак „ Реши задатке“.

2. Реши задатке на странама 51 и 52 у уџбенику.

3. Уз помоћ укућана или помоћ другара провери тачност решења.

4. Ако си све тачно урадио/ урадила упиши плаву петицу, ако си негде погрешио/ погрешила, исправи грешке и провежбај таблицу дељења.

[Deljenje brojem 3](https://wordwall.net/resource/957464)

[Deljenje brojem 4](https://wordwall.net/resource/957596)

**Наш пројекат:** Заједничка прича

Хајде да заједно напишемо причу. Ја ћу је започети и поделити „ папир“ свима да могу да прочитају и допишу по **три реченице.** Прича ће имати смисао, почетак и крај ако пажљиво прочиташ шта је написано пре тебе, размислиш и допишеш наставак у три реченице. То што пишеш мора бити повезано са оним што је већ написано Ко буде последњи нека се потруди да прича има крај 😊

Када прича буде готова објавићемо је у нашој групи.

Уз помоћ родитеља потражи страну на којој је почетак приче....

За родитеље:

Путем Гугл Диска поделићу страницу на којој ће бити почетак приче. У неком тренутку, отворите страну и нека ваше дете прочита шта је написано. Нека промисли и напише наставак у три реченице. То што буде написано биће аутоматски сачувано. На крају ћемо добити причу коју можемо објавити у нашој групи. Задатак радимо до понедељка **23. 3. 2020.** Што нас буде више, прича ће бити забавнија и дужа.

**Хвала !**

Заједничка прича...

Ово пролеће почело је мало другачије. Свемирски брод из далеке галаксије спустио се на Земљу. Путници су били радознали.